****

**(TFU86-MU) อาปาโจว ภูเขาสี่ดรุณี อุทยานปี้เผิงโกว ภูเขาหิมะต๋ากู่ปิงชวน ภูเขาง้อไบ้**

**ยอดเขาจินติ่ง ล่องเรือ พระใหญ่เล่อซาน สวนหมีแพนด้า โชว์เปลี่ยนหน้ากาก**







|  |  |  |  |
| --- | --- | --- | --- |
| **วัน** | **โปรแกรมทัวร์** | **อาหาร** | **Hotel** |
| 1 | สนามบินสุวรรณภูมิ – เฉิงตู - MU5036 (19.15-22.55) | -/-/- | เฉิงตู 4 ดาว |
| 2 | เฉิงตู – อาปาโจว – อุทยานปี้เผิงโกว (รวมรถอุทยาน) – เม่าเสี่ยน | B/L/D | เม่าเสี่ยน 4 ดาว |
| 3 | นั่งกระเช้าขึ้นอุทยานต๋ากู่ปิงชวน (รวมกระเช้าและรถอุทยาน) – ตูเจียงเยี่ยน | B/L/D | ตูเจียงเยี่ยน 5 ดาว |
| 4 | ภูเขาสี่ดรุณี ซวงเฉียวโกว หุบเขาหยินหยาง ทุ่งหญ้าเหนี่ยนหยูป้า (รวมรถอุทยาน) | B/L/D | ตูเจียงเยี่ยน 5 ดาว |
| 5 | ตูเจียงเยี่ยน – สวนหมีแพนด้า – ล่องเรือ ไหว้พระใหญ่เล่อซาน – ง้อไบ้ | B/L/D | ง้อไบ้ 5 ดาว |
| 6 | เขาง้อไบ๊ – ยอดเขาจินติ่ง (เที่ยวเต็มวัน รวมกระเช้าไป-กลับ) – โชว์เปลี่ยนหน้ากาก | B/L/D | ง้อไบ้ 5 ดาว |
| 7 | ง้อไบ้ – เฉิงตู ซอยแคบซอยกว้าง วัดต้าฉือ ถนนไท่กู๋หลี ถนนซุนซีลู่ | B/L/D | เฉิงตู 5 ดาว |
| 8 | เฉิงตู - ถนนโบราณจิ๋งหลี่ – สนามบินสุวรรณภูมิ - MU 5035 (16.05-18.10) | B/L/- |  |

**• Premium China (ทัวร์ไม่ลงร้าน)**

• เที่ยวครบ 4 อุทยาน 4 บรรยากาศที่สวยงามแห่งเสฉวน

• ชม อุทยานสวรรค์ภูผาหิมะการ์เซีย ต๋ากู่ปิงชวน อุทยานหิมะที่สวยงามที่สุดแห่งเสฉวน

• ชม ป่าเปลี่ยนสีปีละครั้งที่ ภูเขาสี่ดรุณี และ อุทยานปี้เผิงโกว ที่ความสวยงามไม่แพ้จิ่วจ้ายโกว

• ชม ภูเขาง้อไบ้ ขึ้นกระเช้าขึ้นยอดเขาจินติ่ง 1 ใน 4 พุทธคีรีแห่งประเทศจีน

• ชม สวนหมีแพนด้า และ ล่องเรือไหว้พระใหญ่เล่อซาน เพื่อเป็นสิริมงคล

• ชม โชว์เปลี่ยนหน้ากาก ที่โด่งดังแห่งเสฉวน

• อาหารดี - โรงแรมระดับ 4-5 ดาว – ไม่ลงร้านช้อป ไม่ขาย Option

|  |
| --- |
| **• โปรแกรมทัวร์ – วันเดินทาง** |
| วันเดินทาง | ผู้ใหญ่ | เด็กมีเตียง | พักเดี่ยวเพิ่ม | หมายเหตุ |
| 11 – 18 ตุลาคม 2568 | 45,999.- | 44,999.- | 7,000.- | ช่วงใบไม้เปลี่ยนสี |
| • กรุ๊ปเหมาหมู่คณะ 10 ท่านขึ้นไป เดินทางได้ทุกวัน (เฉพาะเดือนตุลาคม – ต้นเดือนพฤศจิกายน ดูใบไม้เปลี่ยนสี) |

**วันแรก : สนามบินสุวรรณภูมิ – เฉิงตู – MU5036 (19.15-22.55)**

16.15 น. พร้อมกันที่ สนามบินสุวรรณภูมิ อาคารผู้โดยสารชั้น 4 ประตู 9 เคาน์เตอร์ U - China Eastern เจ้าหน้าที่คอยอำนวยความสะดวกด้านสัมภาระและเอกสารการเดินทาง (กระเป๋าโหลดท่านละ 1 ใบ น้ำหนัก 23 กิโลกรัม)

19.15 น. ออกเดินทางสู่ นครเฉิงตู มณฑลเสฉวน โดยสายการบิน China Eastern - MU 5036 (มีบริการอาหารบนเครื่อง)

22.55 น. ถึง Chengdu Tianfu International (TFU) เฉิงตู เมืองหลวงของมณฑลเสฉวน (เวลาประเทศจีนเร็วกว่าไทย 1 ชั่วโมง) หลังจากผ่านพิธีการตรวจคนเข้าเมืองแล้ว นำท่านเดินทางเข้าที่พัก พักผ่อนกันตามสบาย (พัก Holiday Inn Express Hotel หรือระดับ 4 ดาว)

**วันที่สอง : เฉิงตู – อาปาโจว – อุทยานปี้เผิงโกว (รวมรถอุทยาน) – เม่าเสี่ยน**

07.00 น. บริการอาหารเช้าที่โรงแรม (1) หลังอาหารนำท่านเดินทางสู่ จังหวัดอาปาโจว มณฑลเสฉวน อาปาโจวเป็นจังหวัดที่มีแหล่งท่องเที่ยวมากมายและเป็นเขตที่อยู่ของชาวทิเบต ระหว่างทางท่านจะเห็นธงมนตราและบ้านทิเบตสวยๆ เดินทางสู่ อุทยานปี้เผิงโกว

12.00 น. บริการอาหารกลางวันที่ภัตตาคาร (2) หลังอาหารนำท่านเที่ยวชม อุทยานปี้เผิงโกว (Bipenggou) เป็นอุทยานท่องเที่ยวทางธรรมชาติที่มีความสวยงามไม่แพ้จิ่วจ้ายโกว ชมเขาหิมะที่ตั้งตระหง่านอยู่หลายลูก ชมกลาเซียร์น้ำแข็งและหิมะที่ปกคลุมอยู่บนภูเขา ชมทุ่งหญ้า ป่าสน ทะเลสาบอันกว้างใหญ่ที่มีน้ำใสสะอาด รวมทั้งสายธารน้ำตกซึ่งน้ำเหล่านี้ไหลมาจากภูเขาหิมะที่สูงใหญ่ด้านบน (รวมรถอุทยาน) จากนั้นนำท่านเดินทางสู่ เมืองเม่าเสี่ยน

19.00 น. บริการอาหารค่ำที่ภัตตาคาร (3) หลังอาหารพักผ่อน (พัก Maoxian Inter Hotel หรือระดับ 4 ดาว)

**วันที่สาม : ต๋ากู่ปิงชวน นั่งกระเช้าขึ้นอุทยานต๋ากู่ปิงชวน (รวมกระเช้าและรถอุทยาน) – ตูเจียงเยี่ยน**

07.00 น. บริการอาหารเช้าที่โรงแรม (4) หลังอาหารนำท่านเดินทางสู่ เมืองเฮ่อสุ่ย เมืองในหุบเขาที่ล้อมรอบด้วยภูเขาหิมะ เป็นเขตที่อยู่ของชาวทิเบต อยู่ใกล้กับ อุทยานสวรรค์ภูผาหิมะการ์เซีย“ต๋ากู่ปิงชวน”หลังจากมีการพัฒนาแหล่งท่องเที่ยวภูเขาหิมะการ์เซียต๋ากู่ปิงชวน ทำให้เมืองเฮ่อสุ่ยกลายเป็นเมืองท่องเที่ยวที่ขึ้นชื่อและโด่งดังแห่งเสฉวน มีนักท่องเที่ยวเข้ามามากมาย ผ่าน หมู่บ้านทิเบต มีธงมนตราเรียงรายระหว่างเส้นทาง ซึ่งส่วนใหญ่เป็นชาวทิเบตนิกายหมวกแดง (นิงมาปา)

12.00 น. บริการอาหารกลางวันที่ภัตตาคาร (5) หลังอาหารนำท่านเที่ยวชม อุทยานสวรรค์ภูผาหิมะการ์เซีย“ต๋ากู่ปิงชวน”อุทยานทางธรรมชาติที่ล้ำค่าของมณฑลเสฉวน ที่มีความสวยงามของภูเขาหิมะและทะเลสาบ ที่มีความสูงจากระดับน้ำทะเลประมาณ 5,286 เมตร เป็นภูเขาธารน้ำแข็งที่ศักดิ์สิทธิ์ ชาวบ้านเชื่อว่ามีเทพเจ้าพิทักษ์ภูเขาแห่งนี้อยู่ ทำให้ภูผาแห่งนี้ยังมิเคยมีใครพิชิตยอดเขาได้ นำท่าน นั่งกระเช้า ชม ภูผาหิมะการ์เซีย“ต๋ากู่ปิงชวน”ข้าม ภูเขาน้ำแข็งหิมะ 3 ลูก (เป็นกระเช้าที่สูงที่สุดในโลก) สู่ จุดชมวิว 4860 เมตร ชมความงดงามของภูเขาหิมะที่สูงชันตัดกับท้องฟ้าที่มีสีฟ้าครามสดใสและพระอาทิตย์สะท้อนการ์เซียคล้ายดั่งภูเขาเงินระยิบระยับ จากนั้นนำท่านชม 3 ทะเลสาบสวรรค์ที่งดงามไม่แพ้จิ่วจ้ายโกว ชม ทะเลสาบสาบจินโฮวไห่ ทะเลสาบหงษ์ ลำธารคู่รัก และ ทะเลสาบต๋ากู่ (ทะเลสาบน้ำมนต์ขอพร) เพราะชาวทิเบตมีการเล่าขานว่าเมื่อใดที่มีเรื่องเดือดร้อนใจ ให้มากราบไหว้เทพเจ้าศักดิ์สิทธิ์ที่คุ้มครองทะเลสาบแห่งนี้จะทำให้เรื่องที่เดือดเนื้อร้อนใจคลายลงหรือต้องการขอพรต่อองค์เทพเจ้าก็จะสมหวังดั่งใจหมาย ทำให้ทะเลสาบนี้ถือเป็นทะเลสาบที่มีความสำคัญยิ่งนัก มีประวัติความเป็นมากว่า 1,000 ปีผ่านมา น้ำทะเลสาบนั้นจะมีสีสันที่แตกต่างกันไปแล้วแต่ช่วงฤดูกาล ในช่วงฤดูร้อนและช่วงใบไม้ผลินั้นน้ำทะเลสาบจะมีสีเขียวเข้มคล้ายดั่งหยก ในช่วงใบไม้ร่วงนั้นทะเลสาบจะเต็มไปด้วยสีสันของใบไม้หลากหลายสีที่ร่วงหล่นลงจากต้นมาที่ทะเลสาบ ในช่วงหน้าหนาวจะเป็นสีขาวเต็มไปด้วยน้ำแข็งและหิมะน้ำแข็ง จากนั้นนำท่านเดินทางสู่ เมืองตูเจียงเยี่ยน เมืองที่มีชื่อเสียงจากการสร้างเขื่อนชลประทานที่ยิ่งใหญ่สมัยกว่า 2,600 ปีก่อน ถือว่าเป็นเขื่อนชลประทานดินเก่าแก่ที่สุดในโลกและยังใช้งานได้จนถึงปัจจุบัน

19.00 น. บริการอาหารค่ำที่ภัตตาคาร (6) หลังอาหารพักผ่อน (พัก Tianfu Source, Dujiangyan หรือระดับ 5 ดาว)

**วันที่สี่ : ภูเขาสี่ดรุณี จุดชมวิว 4 ยอด – ซวงเฉียวโกว หุบเขาหยินหยาง ทุ่งหญ้าเหนี่ยนหยูป้า (รวมรถอุทยาน)**

07.00 น. บริการอาหารเช้าที่โรงแรม (7) หลังอาหารนำท่านเดินทางสู่ อุทยานภูเขาสี่ดรุณี หรือ ซื่อกู่เหนียงซาน ชมวิวทิวทัศน์สองข้างทางที่สวยงาม ผ่านเข้าเขตชาวทิเบต ระหว่างทางจะเห็นธงมนตรามากมาย แวะจุดชมวิวชม 4 ยอดเขา ที่มีหิมะปกคลุมตลอดปีที่มาจากตำนานของสี่สาวพี่น้องคือ ต้ากู่เหนียงซาน, เออร์กู่เหนียงซาน, ซานกู่เหนียงซาน และซื่อกู่เหนียงซาน เทือกเขาสี่ดรุณี ตั้งชื่อตามยอดเขาสูงสี่ยอด ที่ทอดตัวยาวจากเหนือลงใต้

12.00 น. บริการอาหารกลางวันที่ภัตตาคาร (8) หลังอาหารเปลี่ยนรถเป็นรถอุทยาน ชม หุบเขาซวงเฉียวโกว (รวมรถอุทยาน) มีระยะทาง 34.8 กม. มีพื้นที่รวม 216 ตารางกิโลเมตร จุดท่องเที่ยวแบ่งออกเป็น 3 ส่วน ส่วนแรก หุบเขาหยินหยาง ทุ่งต้นหยาง แล้วเดินทางเข้าสู่ส่วนลึกสุดท่านจะได้เห็นธารน้ำแข็ง ภูเขากระจกแก้ว ภูเขาดวงอาทิตย์ ภูเขาดวงจันทร์ ยอดเขากระต่าย จากนั้นนำท่านชม ทุ่งหญ้าเหนี่ยนหยูป้า ชมยอดเขารูปร่างแปลกตา เช่น ยอดเขาพราน ยอดวังโปตาลา ยอดเขาเพชร ภูเขาหญิงตั้งครรภ์ ถ่ายรูปกับท้องทุ่งกว้างมีฉากหลังเป็นภูเขาสูงปกคลุมด้วยหิมะขาว มีลำธารใสสะอาดสลับด้วยต้นไม้หลายหลากเฉดสี และชม ทะเลสาบกลางหุบเขาหิมะ

19.00 น. บริการอาหารค่ำที่ภัตตาคาร (9) หลังอาหารพักผ่อน (พัก Tianfu Source, Dujiangyan หรือระดับ 5 ดาว)

**วันที่ห้า : ตูเจียงเยี่ยน – สวนหมีแพนด้า – ล่องเรือ ไหว้พระใหญ่เล่อซาน – ง้อไบ้**

07.00 น. บริการอาหารเช้าที่โรงแรม (10) หลังอาหารนำท่านเดินทางสู่ ศูนย์อนุรักษ์หมีแพนด้า ซึ่งใช้เป็นศูนย์เพาะพันธุ์และอนุรักษ์ รวมถึงใช้เป็นสถานที่ศึกษาหมีแพนด้า จากนั้นนำท่านเดินทางสู่ เมืองเล่อซาน ระหว่างทางท่านจะได้ชื่นชมกับธรรมชาติ ชีวิตความเป็นอยู่ของชาวชนบท

12.00 น. บริการอาหารกลางวันที่ภัตตาคาร (11) หลังอาหารนำท่าน ล่องเรือเกาะเล่อซาน มีลักษณะคล้ายพระนอนกลางทะเล ชม หลวงพ่อโตเล่อซาน ที่ใช้เวลาในการก่อสร้างนานถึง 90 ปี (สร้างขึ้นตั้งแต่ ค.ศ. 713 – 803) โดยหลวงพ่อไห่ทงได้ใช้เงินบริจาคจากชาวบ้านสร้าง เพื่อคอยคุ้มครองภัยน้ำท่วมจากแม่น้ำหมินเจียง หลวงพ่อโตเล่อซันเป็นพระพุทธรูปปางนั่งที่สกัดเข้าไปในภูเขาสูงและใหญ่ที่สุดในโลก มีความสูงถึง 71 เมตร จากนั้นนำท่านเดินทางสู่ เชิงเขาง้อไบ๊ (เอ๋อเหมยซาน) ที่ได้รับการขนานนามว่า “เมืองในหมอก” แวะชม วัดเป้ากั๋ว ซึ่งเป็นวัดที่มีอายุนับหลายร้อยปี และเป็นวัดที่มีความสวยงามแห่งหนึ่งที่ตั้งอยู่บริเวณเขาง้อไบ๊

19.00 น. บริการอาหารค่ำที่ภัตตาคาร (12) พักผ่อนตามอัธยาศัย (พัก Hengmai Hotel หรือระดับ 5 ดาว)

**วันที่หก : เขาง้อไบ๊ – ยอดเขาจินติ่ง (เที่ยวเต็มวัน รวมกระเช้าไป-กลับ) – โชว์เปลี่ยนหน้ากาก**

07.00 น. บริการอาหารเช้าที่โรงแรม (13) หลังอาหารนำท่านเดินทางสู่ ยอดเขาง้อไบ๊ "เอ๋อเหมยซาน" ถือเป็น 1 ใน 4 พุทธคีรีที่สำคัญของประเทศจีน ซึ่งประกอบไปด้วยเอ๋อเหมยซาน, ผู่ถอซาน, อู่ไถซาน และ จิ่วหวงซาน เขาง้อไบ้เป็นสถานที่มีวัดวาอารามและสถานที่สำคัญทางประวัติศาสตร์ตั้งอยู่มากมาย มีพระสงฆ์จำวัดอยู่บนเขา นำท่านนั่ง กระเช้าขึ้นยอดจินติ่ง ที่มีความสูงจากระดับน้ำทะเล 3,077เมตร ท่านจะได้เห็นทิวทัศน์อันสลับซับซ้อนไปด้วยขุนเขาเหนือชั้นเมฆที่สวยงามดุจดั่งสวรรค์

12.00 น. บริการอาหารกลางวันที่ภัตตาคารบนเขาง้อไบ้ (14) หลังอาหารนำท่านนมัสการ พระสมันตภัทธโพธิสัตย์ซึ่งชาวจีนจะเรียกว่า เซี่ยนผู่ซา หรือ โผวเฮี้ยงผ่อสัก ลักษณะพิเศษขององค์พระปฏิมาจะเป็นพระโพธิสัตว์ทรงคชสารเป็นช้างเผือก 6 งา (คัมภีร์มหายานเรียกว่าช้างฉัททันต์) เพราะถือว่าช้างเป็นสัตว์ที่ทรหดอดทน ซึ่งองค์พระนี้มีความสูง 48 เมตร ตั้งอยู่ภายใน วัดว่านฝอ หรือ วัดหมื่นปี วัดนี้เป็นวัดที่เกิดจากพระประสงค์ของฮ่องเต้แห่งราชวงศ์ถังที่อยากแสดงความกตัญญูให้พระมารดา จึงสร้างวัดนี้ให้เป็นของขวัญ โดยตั้งชื่อเป็นมงคลให้มารดามีอายุหมื่นปีเช่นเดียวกัน ให้ท่านเที่ยวชมวิวทิวทัศน์ ถ่ายรูปสวยๆบนเขาง้อไบ้กันต่อ (เที่ยวเต็มวันแบบไม่รีบ) จากนั้นนำท่านลงกระเช้า เดินทางเข้าที่พัก

19.00 น. บริการอาหารค่ำที่ภัตตาคาร (15) หลังอาหารนำท่านชม โชว์เปลี่ยนหน้ากาก ที่ใช้ศิลปะพร้อมความสามารถในการเปลี่ยนหน้ากากแต่ละฉากภายในเสี้ยววินาที เป็นการแสดงที่สืบทอดกันมาภายในตระกูล หลายชั่วอายุคน ไม่ถ่ายทอดให้บุคคลภายนอก พักผ่อนตามอัธยาศัย (พัก Hengmai Hotel หรือระดับ 5 ดาว)

**วันที่เจ็ด : ง้อไบ้ – เฉิงตู ซอยแคบซอยกว้าง วัดต้าฉือ ถนนไท่กู๋หลี ถนนซุนซีลู่**

07.00 น. บริการอาหารเช้าที่โรงแรม (16) หลังอาหารนำท่านเดินทางสู่ เมืองเฉิงตู ให้ท่านได้ช้อปปิ้งที่ ซอยแคบซอยกว้าง ถนนโบราณสุดโรแมนติก ที่บ้านหลายๆหลังยังคงสไตส์ความเป็นจีนแบบโบราณ ในสมัยราชวงศ์ชิง อดีตเคยเป็นบ้านของนายทหาร แต่ปัจจุบันเปลี่ยนเป็นถนนคนเดินขายของที่ระลึก ของกิน โรงละคร พิพิธภัณฑ์ ฯลฯ โดยถนนแห่งนี้เชื่อมต่อกันและถูกแบ่งเป็น 2 สาย มีทั้งซอยกว้างและซอยแคบ แวะ ร้าน POP MART

12.00 น. บริการอาหารกลางวันที่ภัตตาคาร (17) หลังอาหารนำท่านชม วัดต้าฉือ ซึ่งอยู่บริเวณติดกันกับถนนไท่กู๋หลี ซึ่งวัดเก่าแก่แห่งนี้แต่เดิมพระถังซำจั๋งเคยจำพรรษาก่อนเดินทางไปอินเดีย จากนั้นนำท่านช้อปปิ้งที่ ถนนไท่กู๋หลี มีร้านอาหาร ห้างสรรพสินค้าใต้ดิน โรงภาพยนตร์จัตุรัส นำท่านช้อปปิ้งกันต่อที่ ถนนซุนซีลู่ แหล่งช้อปปิ้งชื่อดังของเมืองเฉิงตู อิสระช้อปปิ้งแบรนด์เนม สินค้าพื้นเมืองและขนมท้องถิ่น นอกจากนี้ยังมี หมีแพนด้ายักษ์ปีนตึก IFS BUILDING เป็นประติมากรรมแพนด้ายักษ์ที่แขวนอยู่บนอาคารใจกลางเมืองเฉิงตู

19.00 น. บริการอาหารค่ำที่ภัตตาคาร (18) หลังอาหารพักผ่อน (พัก Felton Grand Hotel หรือระดับ 5 ดาว)

**วันที่แปด : เมืองเฉิงตู – ช้อปปิ้งถนนจิ๋งหลี่ – สนามบินสุวรรณภูมิ – MU 5035 (16.05-18.10)**

07.00 น. บริการอาหารเช้าที่โรงแรม (19) หลังอาหารนำท่านเที่ยวชม ถนนโบราณจิ๋งหลี่ ถนนที่อยู่ติดกับศาลเจ้าสามก๊ก เป็นถนนวัฒนธรรมตกแต่งแบบย้อนยุค เต็มไปด้วยกลิ่นอายของสามก๊ก ตัวถนนมีการตกแต่งอย่างสวยงาม มีมุมสวยๆถ่ายรูปมากมาย มีร้านอาหาร ร้านน้ำชา โรงเตี๊ยม โรงงิ้ว และมีของที่ระลึกเยอะมาก ร้านอาหารหลายร้านตกแต่งเป็น เล่าปี่ กวนอู เตียวหุย มีของกินข้างทางอร่อยๆรวมทั้งของฝากมากมาย

12.00 น. บริการอาหารกลางวันที่ภัตตาคาร (20) หลังอาหารนำท่านเดินทางสู่ ท่าอากาศยานเทียนฟู่

16.05 น. ออกเดินทางกลับกรุงเทพฯ โดยสายการบิน China Eastern - MU 5035 (มีบริการอาหารบนเครื่อง)

18.10 น. เดินทางถึง สนามบินสุวรรณภูมิ โดยสวัสดิภาพทุกท่าน

**• ค่าบริการนี้รวม**

1.ค่าตั๋วเครื่องบินตามรายการระบุในรายการทัวร์

2.ค่าโรงแรมที่พัก 7 คืน (ระดับ 4 ดาว)

3.ค่าอาหารทุกมื้อพร้อมอาหารว่างและเครื่องดื่ม

4.ค่ารถบัสปรับอากาศนำเที่ยว

5.ค่าประกันอุบัติเหตุ วงเงินค่ารักษา 500,000.- / เสียชีวิต 1,000,000.-บาท (ผู้เดินทางสำรองจ่ายไปก่อนตามเงื่อนไขกรมธรรม์)

6.ค่าธรรมเนียมเข้าชมสถานที่ต่างๆ

7.ค่าน้ำหนักสัมภาระขึ้นเครื่องคนละ 23 กิโลกรัม

8.หัวหน้าทัวร์ไทยนำเที่ยวตลอดการเดินทาง

**• ค่าบริการนี้ไม่รวม**

1.กระเป๋าเดินทางในกรณีที่น้ำหนักเกินกว่า 23 กิโลกรัม (ท่านละ 1 ใบ)

2.ค่าทิปมัคคุเทศก์จีน-คนขับรถและหัวหน้าทัวร์ (รวมทั้งทริป 2,000.-บาท)

**• การสำรองที่นั่ง**

1.วางมัดจำท่านละ 15,000.-บาท

2.ส่วนที่เหลือชำระก่อนการเดินทาง 20 วัน

**• การยกเลิกทัวร์**

1.ลูกค้ายกเลิกทัวร์ก่อนการเดินทาง 30 วัน บริษัทฯจะเก็บค่าใช้จ่ายตามความเป็นจริง เช่น ค่าตั๋วเครื่องบินหรืออื่นๆที่มี

**• เงื่อนไขอื่นๆ**

• บริษัทฯ รับเฉพาะผู้มีประสงค์เดินทางเพื่อการท่องเที่ยวเท่านั้น

• หากท่านถูกเจ้าหน้าที่ตรวจคนเข้าเมืองของประเทศไทยหรือประเทศปลายทาง ปฏิเสธการเข้าหรือออกเมืองด้วยเหตุผลใดๆ ก็ตาม บริษัทฯ ขอสงวนสิทธิ์ที่จะไม่คืนเงินค่าทัวร์บางส่วนหรือทั้งหมด

• บริษัทฯ ขอสงวนสิทธิ์ในการรับผิดชอบต่อค่าใช้จ่าย ในกรณีที่เกิดเหตุสุดวิสัย เช่น การยกเลิกเที่ยวบิน การล่าช้าของสายการบิน ภัยธรรมชาติ การจลาจลและทรัพย์สินที่สูญหายระหว่างเดินทาง ที่เกิดขึ้นเหนืออำนาจความควบคุมของบริษัทฯ

• ในระหว่างเดินทาง หากท่านไม่ใช้บริการใดๆ ถือว่าท่านสละสิทธิ์ ไม่สามารถเรียกร้องขอค่าบริการคืนได้

• ความเสียหายระหว่างเดินทาง เช่น กระเป๋าเดินทางชำรุด กระเป๋าหาย ข้าวของติดตัวเสียหาย ถือเป็นเหตุซึ่งอยู่นอกเหนือความรับผิดชอบของบริษัทฯ ทางบริษัทฯขอสงวนสิทธิ์ในการรับผิดค่าเสียหายที่เกิดขึ้น

**แผนที่เส้นทาง เฉิงตู ภูเขาสี่ดรุณี อุทยานปี้เผิงโกว ภูเขาหิมะต๋ากู่ปิงชวน เล่อซาน ภูเขาง้อไบ้**

